
PËR MIRATIMIN E LISTËS PARAPRAKE TË PRONAVE TË PALUAJTSHME PUBLIKE SHTETËRORE, QË TRANSFEROHEN, NË PRONËSI OSE NË PËRDORIM, TË BASHKISË PËRMET TË QARKUT TË GJIROKASTRËS

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës paraprake të pronave të paluajtshme publike, shtetërore, që transferohen, në pronësi ose në përdorim, të bashkisë Përmet të qarkut të Gjirokastrës, sipas lidhjes nr.1, që i bashkëlidhet këtij vendimi.
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të bashkisë Përmet të qarkut të Gjirokastrës, miratuar me vendimin nr.140, datë 8.3.2006 të Këshillit të Ministrave “Për miratimin e listës së inventarit të pronave të paluajtshme shtetërore në bashkinë Përmet, të qarkut të Gjirokastrës”.
2. Ngarkohen Ministria e Brendshme dhe bashkia Përmet për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha

Bashkia Përmet									Lidhja nr.1

	Numrat rendorë të pronave në listën e inventarit
	Fusha e përdorimit të pronës
	Lloji i transferimit

	132-136,139,140,145,146,
148,152,154,155,158-162,165,166,168-170
	Prona që përdoren për ushtrimin e funksioneve në fushën e administratës
	Në pronësi

	1,3-16
	Prona që përdoren për realizimin e programeve arsimore
	Në pronësi

	17-34
	Prona që përdoren për realizimin e veprimtarive social-kulturore e sportive
	Në pronësi

	38-41
	Prona që përdoren për ushtrimin e funksioneve në fushën e shëndetësisë
	Në pronësi

	43
	Prona që përdoren për ushtrimin e funksioneve në fushën e shërbimit social
	Në pronësi

	54,55
	Varreza publike
	Në pronësi

	56-79,195-218
	Infrastrukturë (sheshe, rrugë vendore lulishte dhe shërbime publike)
	Në pronësi

	176-182
	Prona që përdoren në fushën e ujësjellës- kanalizimeve
	Në pronësi

	45-53
	Prona që përdoren në fushën e strehimit dhe të mbrojtjes civile
	Në pronësi



